אנפה שחורת-ראש

אנפה שחורת-ראש (שם מדעי: Ardea melanocephala) היא מין של אנפה מהסוג אנפה, שמצויה באפריקה שמדרום לסהרה ובמדגסקר. מין זה יציב (לא נודד) ברוב המקרים, אך ישנן אוכלוסיות שעפות לאזורים צפוניים יותר של אפריקה בעונה הגשומה.

מאפיינים 
האנפה מחפשת את מזונה במקווי מים, וניזונה מדגים ומצפרדעים, שאותם היא משפדת על מקורה החד. לעיתים היא ניזונה גם מבעלי חיים יבשתיים, כמו חרקים גדולים, עופות ממינים אחרים, או יונקים קטנים. האנפה עשויה לחכות שהטרף יבוא אליה, או להתקרב אליו באיטיות.

הפרטים ממין זה מקננים בדרך כלל בלהקות. הקן מוקם על עצים, ונבנה מזרדים. הנקבה מטילה 2–4 ביצים.

האנפה שחורת-הראש היא מין גדול יחסית לשאר המינים בסוג: גובהה כ-85 סנטימטרים, ומוטת כנפיה כ-150 סנטימטרים. הניצוי כהה בחלק העליון יותר של הגוף, אך מתבהר בחלק התחתון. האנפה עפה באיטיות, כשצווארה זקור.

קישורים חיצוניים

הערות שוליים 

בעלי חיים שתוארו ב-1826
טקסונים שתוארו בידי ניקולס אילוורד ויגורס
אנפתיים
אוגנדה: עופות
מדגסקר: עופות
הרפובליקה הדמוקרטית של קונגו: עופות
דרום אפריקה: עופות